Daily view (PM) – บล.กสิกรไทย
บริษัทหลักทรัพย์ กสิกรไทย สรุปทิศทางและแนวโน้มตลาดบ่ายนี้
25 พ.ค. 2558

เคาะกลยุทธ์ลงทุนบ่าย
สรุปภาวะตลาดเช้า
SET Index ปรับตัวลงตามตลาดหุ้นในกลุ่ม TIP (ไทย อินโดนีเซีย ฟิลิปปินส์) โดยปิดภาคเช้าที่ระดับ 1,516.52 จุด -7.34 จุด (-0.48%) ด้วยมูลค่าการซื้อขายที่ 12,325.86 ลบ.
– Most Positive Impact: CPN (+0.24 จุด)/ MINT(+0.24 จุด)/ THCOM(+0.16 จุด)
– Most Negative Impact: AOT (-1.07 จุด)/ CPALL (-0.96 จุด)/ ADVANC (-0.95 จุด)
จุดสังเกต: ดัชนีในช่วงเช้าถูกกดดันด้วยแรงขายทำกำไรในหุ้นกลุ่มค้าปลีก (CPALL, BIGC) กลุ่ม ICT (ADVANC, DTAC) และกลุ่มขนส่ง (AOT) (-) AOT ร่วงลง -2.3% คาดมาจากประเด็นข่าว ไทยจะเปิดเสรีการบินแบบมีเงื่อนไข ทำให้อาจจำกัดจำนวนเที่ยวบินเข้าออกในไทย แนะนำชะลอการเก็งกำไร/ลงทุน และให้ระวังแรงขายทำกำไรหุ้นในกลุ่มการบินและท่องเที่ยวจากประเด็นข่าวดังกล่าว 
 
แนวโน้มตลาดบ่าย
– คาดฟื้นตัวจำกัด – ปัจจัยลบจากตัวเลขเศรษฐกิจไทยที่อ่อนแอ หลัง ส.อ.ท. รายงานดัชนีความเชื่อมั่นภาคอุตสาหกรรมเดือนเม.ย.ต่ำสุดในรอบ 7 เดือน และลดลงต่อเนื่องเป็นเดือนที่ 4 ที่ระดับ 86.2 ลดลงจากเดือนมี.ค.ที่ 87.7 และการคาดการณ์ของตลาดว่าพรุ่งนี้ ก.พาณิชย์จะรายงานตัวเลขส่งออกเดือนเม.ย.หดตัว -3.3% ทำให้การฟื้นตัวของตลาดในช่วงบ่ายน่าจะอยู่ในระดับจำกัด โดยเฉพาะกรอบแนวต้านบริเวณ 1,520-1,540 จุด ซึ่งมีความเสี่ยงที่จะผันผวนหรือปรับถอยลงมาจาก 1) วิกฤตหนี้กรีซ, 2) การฟื้นตัวของเศรษฐกิจไทยที่อ่อนแอ และ 3) อัตราผลตอบแทนของพันธบัตรที่มีโอกาสปรับตัวขึ้น (แนวต้าน: 1,530, 1,540 // แนวรับ: 1,510 และ 1,500)
– หุ้นแนะนำภาคบ่าย: เก็งกำไร SCN หลังราคาหุ้นทะลุแนวต้านขึ้นมา เพื่อเล็งขึ้นไปแบ่งทำกำไรที่ 15.30-15.40 stop loss ในเชิงกลยุทธ์เมื่อหลุด 13.70 ลงมา และทยอยสะสมหุ้นปันผลสูง ADVANC JASIF
 
คำแนะนำ
– กลยุทธ์: “เลือกเก็งกำไรหุ้นเป็นรายตัว” เราคาดตลาดแกว่งตัวในกรอบ 1,515-1,550 จุด สำหรับกลยุทธ์ แนะนำเลือกเก็งกำไรหุ้นรายตัวที่มีผลการดำเนินงานฟื้นตัวชัดเจน และมีปัจจัยบวกในครึ่งปีหลัง อาทิ กลุ่มท่องเที่ยว สื่อสาร เป็นต้น
 
Trading Idea
– Opportunity Day: (25 พ.ค.) PSL PTTGC TSR CHO BCP IRPC // (26 พ.ค.) TVD ARROW PJW TVT// (27 พ.ค.) NWR LIT // (28 พ.ค.) COL AH PYLON BJC // (2 มิ.ย.) MEGA CNT S PTG BA // (3 มิ.ย.) TUF APCO TRC DEMCO
 
ประเด็นจับตา/ติดตาม
– (0) ตลาดหุ้นสหรัฐฯปิดทำการ เนื่องในวัน Memorial Day
– (-) ภาวะเงินทุนต่างชาติ – การกลับมา Short สัญญา SET50 Index futures ของต่างชาติท่ามกลางค่าเงินบาทที่ชะลอการแข็งค่า อาจชะลอแรงซื้อสุทธิของต่างชาติ
 
 